stanford-oval/wikipedia huggingface dataset:
אנטוניו לבריולה
ביוגרפיה

לבריולה נולד ב-1843 בקסינו (Cassino), אשר במחוז לאציו, באיטליה. למד פילוסופיה הגליאנית באוניברסיטת נאפולי אצל ברטרנו ספוונטה, שראה במדינה האיטלקית החדשה את התגשמות האידיאל ההגליאני. לבריולה רצה להבין בצורה קונקרטית את צורכי ההמונים, בעיקר את הצורך בחינוך לאומי, שאליו הוא התייחס כאל רפורמה אינטלקטואלית ומוסרית.
ב-1874 קיבל לבריולה את התואר "פרופסור לפילוסופיה מוסרית וחינוך" באוניברסיטת רומא. הוא שינה את רעיונותיו בהדרגה וניתק את ההיסטוריציזם ההגליאני מהאידיאליזם. מדינה, דת וחינוך נתפסו על ידי לבריולה ככלים המאפשרים קיום של אסטרטגיה פוליטית מתקדמת.
לבריולה החל את דרכו כליברל-דמוקרט ותמך בג'וזפה מציני. החל מ-1873 ואילך הוא התאכזב מחיי הפוליטיקה האיטלקיים. הדשדוש של המדינה הליברלית וחוסר היכולת שלה להגשים את חלום התרבות החילונית החדשה, "המדינה האתית" ההגליאנית.
במחצית השנייה של שנות ה-80 של המאה ה-19, בתגובה לתנועה עממית ספונטנית שהתפתחה סביב גריבלדי ובאקונין (אבי הניהיליזם הרוסי), החל לבריולה לנוע יותר ויותר שמאלה במפה הפוליטית. בעיניו, המדינה הפכה לשבויה יותר ויותר בבורגנות מושחתת ודקדנטית. עם זאת, הוא האמין כי מהפכה דמוקרטית לחלוטין תיתכן רק אם היא תגן קודם כל על מעמד הפועלים העירוני. סביב 1890 החל לבריולה להתעמק בעבודות של מרקס ואנגלס והשתכנע כי הכוח המהפכני היצירתי ביותר בעולם המודרני הוא התנועה הסוציאליסטית.
ספרו "מאמרים בנושא המטריאליזם ההיסטורי" מיקם אותו בין התאורטיקנים האירופים הגדולים של זמנו.
עבודותיו העיקריות

In memory of “Communist Manifesto”. 1895
historical materialism. 1896
Correspondence on Philosophy and Socialism. 1898
From One Century to the Next. 1900-1
לקריאה נוספת

Edmund E Jacobitti, 'Labriola, Croce and Italian Marxism', Journal of the History of Ideas, 1975, pp. 297-318
Joiseph Femia, Antonio Labriola a forgotten Marxist thinker, History of Political Thought, 2 (II,3), pp 557-572
אנה נובק

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  21 ביוני 1929 דז', טרנסילבניה, ממלכת רומניה
 פטירה:  31 במרץ 2010  (בגיל 80) הרובע השמיני של פריז, צרפת 
 שם לידה:  Zimra Harsányi 
 מדינה:  רומניה, הונגריה, צרפת 
 שפות היצירה:  רומנית, צרפתית, הונגרית 
 בן או בת זוג:  פאול שוסטר 
 
אנה נובק (ברומנית: Ana Novac, נולדה בשם Zimra Harsányi‏; 21 ביוני 1929 – 31 במרץ 2010) הייתה מחזאית וסופרת יהודיה ילידת טרנסילבניה שחיה ופעלה בעיקר ברומניה ובצרפת.
ביוגרפיה

אנה נובק נולדה במשפחה יהודית בשם הרשאני, בעיר דז', במחוז סומש בטרנסילבניה, תחת שלטון רומני וקיבלה בלידתה את השם העברי "זמרה". לאחר העברת השלטון על אזור מגוריה להונגריה, בעקבות תכתיב וינה, נשלחה זמרה, עם כל בני משפחתה, בשנת 1944, לאושוויץ. היא שרדה, אך הוריה ואחיה נספו בשואת יהודי צפון טרנסילבניה.
בסיום מלחמת העולם השנייה שבה זמרה לרומניה ללא משפחתה. ב-1950 החלה לכתוב מחזות, תחת שם העט אנה נובק ובתמיכתם של טודור ארגזי, קמיל פטרסקו ומיכאיל סדוביאנו זכתה להצלחה. לאחר עלייתו לשלטון של ניקולאה צ'אושסקו ספגה ביקורת על התקפות כנגדו במחזותיה, ובשנת 1966 היא סולקה מאיחוד הסופרים הרומני. היא עברה להונגריה, משם למערב ברלין, בה פגשה את גינטר גראס ולבסוף התיישבה בצרפת. בצרפת נועדה, בתיווכה של סימון דה בובואר, עם ז'אן-פול סארטר שהתפעל מכתיבתה בנושא השואה.
בצרפת פרסמה מחזות נוספים וחלקם זכו להצלחה, אולם בהדרגה עברה לכתיבת פרוזה ופרסמה חמישה רומנים.
היומן

בגיל 11, בהיותה בסנטוריום לחולי שחפת, החלה לנהל יומן אישי. היא המשיכה לנהל את יומנה גם במחנות ושמרה אותו עד לאחר המלחמה. בעזרת היומן אנה נובק שחזרה את תקופת המחנות בספר שנכתב בהונגרית, בשם A téboly hétköznapjai ופורסם בהונגריה בשנת 1966. שנה לאחר מכן פורסם בגרמנית בשם Die schönen Tage meiner Jugend (היפים בימי נעורי) וכעבור שנה נוספת הופיע בצרפתית בשם Les beaux jours de ma jeunesse. ב-1970 הופיע הספר באיטלקית בשם I giorni della mia giovinezza ובהולנדית בשם De mooie dagen van mijn jeugd. תרגום לאנגלית בשם The Beautiful Days of My Youth: My Six Months In Auschwitz and Plaszow יצא לאור בארצות הברית ב-1997 ולבסוף גם במולדתה, ברומניה, הופיע תרגום לרומנית, בשם Cele mai frumoase zile ale tinereţii mele, בשנת 2004. בגרמנית פורסם תרגום חדש ב-2009.
אנה נובק כונתה "אנה פרנק הרומניה", אך כינוי זה לא היה מוצדק משום שהיומן של אנה פרנק מסתיים עם שליחתה למחנות בעוד שיומנה של אנה נובק מתעד את דרכה אל אושוויץ ושהותה במחנות.
יצירותיה > מחזות

1955 -  Kovácsék (משפחת קובאץ') -בהונגרית,  פורסם בבוקרשט
1956- Preludiu  (פרלוד) - קומדיה לירית ב-4 מערכות, ברומנית, פורסמה בבוקרשט
1969 - Un peu de Tendresse ou Le complexe de la soupe, éd. L’Avant-Scène Théâtre, Paris,,
Match à la une, L'Avant-Scène Théâtre, 568, 1975
יצירותיה > ספרים אחרים

J'avais quatorze ans à Auschwitz; franciára ford. Jean Pervulesco; Presses de la Renaissance, Paris, 1982
(הייתי בת אברע עשרה באושוויץ)
1966  A téboly hétköznapjai. Egy diáklány naplójából - בודפשט
(חיי יום יום של טירוף.יומנה של סטודנטית) (פורסם בשם הלידה שלה, זמרה הרשאני)
Les Beaux Jours de ma jeunesse  (הימים היפים של נעורי) - היומן ממחנה הריכוז בתרגום המחברת מהונגרית לצרפתית
Les noces de Varenka
Comme un pays qui ne figure pas sur la carte, Balland, Paris, 1992
Un lit dans l'Hexagone
J’avais quatorze ans a Auschwitz, Presses de la Renaissance, Paris, 1982
Les mémoires d’un zombie, ou Si j’étais bébé-phoque, dans la revue Les Temps modernes, n°363,  octobre 1976, éditions Gallimard.
Cap sur la Lune : Exercices Lyriques, Le Méridien Éditeur
Les Accidents de l’âme, 1991
Le Grabat, 1988
Nocturne, 1984
La Porte, 1985
Un nu déconcertant, 1970
Le Maître de Trésor, Balland, 2002
הערות שוליים

↑  Blouse Roumaine - An Anthology of Romanian Women
↑  http://www.sudoc.abes.fr//DB=2.1/SET=2/TTL=1/SHW?FRST=3
| --- | --- |
בקרת זהויות :  NLI: 987007266189805171  PLWABN: 9810705776205606  BIBSYS: 11066101  BNE: XX4944521  BnF: cb120418628 (data)  CiNii: DA17323365  GND: 137480660  ISNI: 0000 0001 1767 7825  LCCN: n87124739  NDL: 01241409  NKC: xx0130116  NLG: 202091  NTA: 069605971  RERO: 02-A003646412  SUDOC: 02861982X  VIAF: 66485088   WorldCat (עם VIAF): 66485088
אלן בול (כדורגלן)

ערך זה עוסק בכדורגלן עבר אנגלי. אם התכוונתם לתסריטאי ובמאי אמריקאי, ראו .
אלן ג'יימס בול (באנגלית: Alan James Ball; 12 במאי 1945 –  25 באפריל 2007) היה שחקן ומאמן כדורגל אנגלי בינלאומי, הצעיר בשחקניה של הנבחרת האנגלית שזכתה בגביע העולם ב-1966, והשחקן המצטיין במשחק הגמר של אותו טורניר.
פעמיים ניפץ בול, יליד לנקשייר, את שיא ההעברות הבריטי: לראשונה ב-1966, כשקבוצת נעוריו בלקפול, בה שיחק כנער לצידו של גיבור הכדורגל סטנלי מתיוס, מכרה אותו לאברטון בתמורה ל-110,000 לירות שטרלינג; וכשש שנים לאחר מכן כשנמכר מחדש לארסנל הלונדונית בתמורה לסכום כפול.
בלמעלה מעשרים שנה של כדורגל מקצועני באנגליה ובצפון אמריקה, רשם בול כמאה ושמונים שערים בקרוב לאלף הופעות. לרמה הגבוהה ביותר של המשחק הגיע כבר בגיל צעיר, לאחר שהגשים את המטרה שקבע לעצמו, לשחק במדי אנגליה בגביע העולם שאירחה. מה שייחד אותו כשחקן, ומשך את תשומת לבו של מאמן הנבחרת אלף רמזי, היה מגוון כישוריו, השילוב בין יכולות הגנתיות להתקפיות, ובין משחק אגפים לשליטה במרכז השדה. בול התאים לשיטתו של רמזי היטב, כשמילא את תפקיד הימני מבין שלושה קשרים במרכז השדה. לאחר שריקת הסיום של גמר המונדיאל אמר לו המנג'ר, שבדרך כלל מיעט בשבחים: "אישי הצעיר - לעולם לא תשחק משחק טוב יותר בחייך". גם עמיתיו לקבוצה האלופה, בובי צ'רלטון וג'ף הרסט, הכריזו על הקשר הפעלתני והאנרגטי בן ה-21, כשחקן המפתח במשחק הגמר.
ברמת המועדונים זכה בול בתואר אחד בלבד, אליפות הפוטבול ליג לשנת 1970, במדי אברטון. פעמיים שיחק בגמר גביע ה-FA, עם אברטון ושוב עם ארסנל, אולם לא זכה בו. בנוסף היה שותף לעלייתה של סאות'המפטון לליגה הבכירה, ב-1978. לאחר פרישתו מכדורגל פנה לעסוק באימון,  במספר קבוצות, עד פיטוריו מפורטסמות' ב-1999.
בשנת 2000 הוענק לו תואר חבר במסדר האימפריה הבריטית (MBE) על "שירותיו לכדורגל". כשלוש שנים לאחר מכן בא בשערי היכל התהילה של הכדורגל האנגלי.
בשנותיו האחרונות התמודד בול עם מחלת הסרטן שבה לקו אשתו ובתו, ואף העמיד למכירה את מדליית המנצחים שלו מגביע העולם, כדי לממן את הוצאות המשפחה. ב-25 באפריל 2007 מת מהתקף לב, בגיל 61, בסמוך לביתו.
תארים > כשחקן קבוצתיים > אברטון

אליפות הפוטבול ליג: 1969/1970
מגן הקהילה: 1970
תארים > כשחקן קבוצתיים > נבחרת אנגליה

גביע העולם בכדורגל: 1966
תארים > כשחקן אישיים

שחקן העונה של סאות'המפטון: 1977/1978
תארים > כמאמן

מאמן החודש בפרמייר ליג: נובמבר 1995
לקריאה נוספת

רוברט גלווין ומרק בושל, Football's Greatest Heroes, הוצאת Robson Books, לונדון 2005, עמ' 143-145
אליזבת מיטשל

| --- | --- |

 לידה:  27 במרץ 1970 (בת 54) לוס אנג'לס, קליפורניה, ארצות הברית
 שם לידה:  Elizabeth Joanna Robertson 
 מדינה:  ארצות הברית 
 תקופת הפעילות:  מ-1992 
 מקום לימודים:  קולג' סטפנס  תיכון בוקר ט. וושינגטון לאמנויות  בית הספר הבריטי-אמריקאי למשחק 
 בן או בת זוג:  כריס סולדיוויה (2004–?)   גרי בייקוול (2000–2002) 
 מספר צאצאים:  1 
 פרסים והוקרה:  פרס סאטורן לשחקנית המשנה הטובה ביותר בסדרת טלוויזיה (2008) 
 פרופיל ב-IMDb
 
אליזבת מיטשל (באנגלית: Elizabeth Mitchell; נולדה ב-27 במרץ 1970) היא שחקנית אמריקאית. מיטשל ידועה בעיקר בזכות תפקידה כג'ולייט ברק בסדרת הטלוויזיה "אבודים", בתור מלכת השלג בסדרה "עד עצם היום הזה", בתור סוכנת ה-FBI אריקה אוונס בסדרה "V", בתור רייצ'ל מת'סון בסדרה "מהפכה" ובתור קרלה לימברלי בסדרה "חופים של סודות".
ביוגרפיה

נולדה בשם אליזבת' ג'ואנה רוברטסון; Elizabeth Joanna Robertson, בלוס אנג'לס שבקליפורניה. היא הבכורה מתוך שלוש אחיות, הלן קריסטי מיטשל (1978) וקתרין דיי קייט מיטשל (1981). אליזבת ואמה עברו לדאלאס שבטקסס כשהייתה תינוקת, שם נישאה אמה לג'וזף מיטשל ב-1975. אביה החורג, ג'וזף דיי מיטשל, ואמה, ג'וזפין מריאן מיטשל (לבית ג'נקינס), הם עורכי דין. מיטשל סיימה את לימודיה בתיכון "בוקר טי. וושינגטון" לאמנויות הבמה בטקסס. למדה בסטפנס קולג' במיזורי וסיימה את לימודיה בהצלחה ב-1996 עם תואר באמנויות הבמה, ולאחר מכן למדה באקדמיה הבריטית-אמריקאית למשחק שבלונדון.
קריירה

מיטשל עבדה במשך שש שנים במרכז התיאטרון של דאלאס ולמשך שנה בתיאטרון הדרן.
בשנת 2001 כיכבה בסדרת הדרמה של ABC, "החיה" תפקיד העיתונאית אליס אלנבי, שלא האריכה ימים וירדה לאחר 6 פרקים.
בשנת 2014 שיחקה בעונה הרביעית של סדרת הפנטזיה "עד עצם היום הזה" בתפקיד שרה פישר / מלכת השלג.
בשנת 2021 שיחקה בעונה השנייה של סדרת הנטפליקס ״חופים של סודות״ בתפקיד קרלה לימברלי.
חיים אישיים

ב-13 ביוני 2004 היא נישאה לכריס סולדיוויה. ב-4 בספטמבר 2005 נולד בנם. בני הזוג התגרש ב-2013. כיום, מיטשל מתגוררת בוושינגטון הבירה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | מולי | בוורלי |  |
| 2000 | תדר גבוה | ג'וליה "ג'ולס" סאליבן |  |
| 2000 | האחות בטי | קלואי ג'נסן |  |
| 2001 | Double Bang | קארן וינטרמן |  |
| 2001 | Hollywood Palms | בלייר |  |
| 2002 | סנטה במשרה חלקית 2 | גברת קלאוס / קרול ניומן |  |
| 2006 | כרוניקה של אקדח | אדל הנסל |  |
| 2006 | סנטה במשרה חלקית 3 | גברת קלאוס / קרול ניומן |  |
| 2011 | Answers to Nothing | קייט |  |
| 2016 | הטיהור 3: שנת בחירות | צ'ארלי רואן |  |
| 2020 | What We Found | קתרין הילמן |  |
| 2021 | Queen Bees | לאורה וילסון |  |
| 2021 | Witch Hunt | מרת'ה גוד |  |
| TBA | When Time Got Louder | טיש פטרסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | Dangerous Curves | בת'אני היינס | פרק: "Rainbow Serpent" |
| 1994–1995 | Loving | דינה לי מייברי אלדן מקנזי | טרם נודע |
| 1996 | L.A. Firefighters | לורה מאלוי | תפקיד ראשי; 13 פרקים |
| 1996 | סנטינל | וונדי הות'ורן | פרק: "True Crime" |
| 1997 | ג'אג | סנדרה ג'ילברט | פרק: "The Court-Martial of Sandra Gilbert" |
| 1998 | ג'יה | לינדה מיטשל | סרט טלוויזיה של HBO |
| 1998 | Significant Others | ג'יין צ'ייסון | תפקיד ראשי; 6 פרקים |
| 1999–2000 | הזמן של חייך | אשלי האלווי | 4 פרקים |
| 2000 | סיפורה של לינדה מקרטני | לינדה מקרטני | סרט טלוויזיה של CBS |
| 2000–2001 | ER | ד"ר קים לגספי | 14 פרקים |
| 2001 | החיה | אליס אלנבי | תפקיד ראשי; 6 פרקים |
| 2001 | ספין סיטי | ננסי ווילר | פרק: "Fight Club" |
| 2002 | Man and Boy | סיד מייסון | סרט טלוויזיה של BBC |
| 2003 | CSI | מליסה וינטרס | פרק: "One Hit Wonder" |
| 2003 | חוק וסדר: מדור מיוחד | אנדראה בראון | פרק: "Mercy" |
| 2003 | גוב האריות | אריאל סקסון | תפקיד ראשי; 8 פרקים |
| 2004 | בוסטון ליגל | כריסטינה פאולי | 2 פרקים |
| 2004 | אוורווד | שרה בק | פרק: "Staking Claim" |
| 2004 | האוס | מרי אוגוסטין | פרק: "Damned If You Do" |
| 2004 | 3: The Dale Earnhardt Story | טרסה ארנהארדט | סרט טלוויזיה של ESPN |
| 2006–2010 | אבודים | ג'ולייט בורק | תפקיד ראשי (עונות 6-3); 56 פרקים מועמדויות: פרס אמי לשחקנית אורחת מצטיינת בסדרת דרמה (2010) |
| 2009–2011 | V | אריקה אוונס | תפקיד ראשי (2 עונות); 22 פרקים |
| 2011 | חוק וסדר: מדור מיוחד | ג'ון פריי | פרק: "Totem" |
| 2012–2014 | מהפכה | רייצ'ל מת'סון | תפקיד ראשי (2 עונות); 42 פרקים |
| 2013 | Kristin's Christmas Past | ברברה קארטוול | סרט טלוויזיה של Lifetime |
| 2013 | Prosecuting Casey Anthony | לינדה דריין בארדיק | סרט טלוויזיה של Lifetime |
| 2014 | עד עצם היום הזה | אינגריד / שרה פישר / מלכת השלג | תפקיד חוזר (עונה 4); 10 פרקים |
| 2015 | חוצים גבולות | קארין סטרנד | תפקיד ראשי (עונה 3); 12 פרקים |
| 2015 | Gortimer Gibbon's Life on Normal Street | מל פולר | פרק: "Mel vs. the Future" |
| 2016 | Dead of Summer | דב קרפנטר | תפקיד ראשי; 10 פרקים |
| 2018 | המרחב | ד"ר אנושקה "אנה" וולוובדוב | תפקיד חוזר (עונה 3); 11 פרקים |
| 2019 | שטח מת | סקרלט מאיירס | פרק: "Everybody Hates Kathy" |
| 2019 | The Christmas Club | אוליביה בנט | סרט טלוויזיה של הולמרק |
| 2021 | הרופא הטוב | דני מילר | פרק: "We're All Crazy Sometimes" |
| 2021 | חופים של סודות | לימברי | פרק: "The Gold" |
| 2022 | חיסול ראשון | מרגו | תפקיד ראשי; 8 פרקים |
| 2022 | סנטה במשרה חלקית – ההרפתקה ממשיכה | קרול קלווין / גברת קלאוס (אנ') | תפקיד ראשי; 6 פרקים |
אנימציה למבוגרים

אנימציה למבוגרים היא ז'אנר של אנימציה, המעוצב ומותאם באופן ספציפי לקהל המבוגר, בניגוד לז'אנרים המוכרים יותר המופנים לילדים או לכלל הגילאים. זהו תחום שמציע תכנים המכוונים בעיקר אל מבוגרים ונוער בגיל ההתבגרות, שכן הוא כולל נושאים, תימות והומור שעלולים להיות לא מתאימים או אף פוגעניים לקהלים צעירים יותר.
מאפיינים ונושאים

ז'אנר זה מאפשר חקירה עמוקה ובלתי מוגבלת של סוגיות שונות, החל מפוליטיקה וסוציולוגיה וכלה בפילוסופיה וביטויים אמנותיים אישיים. הוא משלב בתוכו גישות שונות להומור, כולל הומור טואלט, עירום, תוכן מיני (בין אם מפורש ובין אם מרומז), אלימות גרפית, ניבולי פה, קומדיה אפלה, נושאים פוליטיים או אלמנטים נושאיים אחרים שאינם הולמים לילדים או צופים צעירים יותר. יצירות אלו עשויות להיות מפורשות או לרמוז לנושאים מבלי להציגם ישירות, מה שמאפשר מעבר בין רמות שונות של דיוק ועוצמה בתיאור הנושאים.
הייחודיות של האנימציה למבוגרים נובעת לא רק מהתכנים שהיא מעזה להציג, אלא גם מהיכולת שלה לנצל טכניקות סיפור ואנימציה מתקדמות, כמו גם גישות ניסיוניות ליצירה ויזואלית. זה כולל סרטים, סדרות טלוויזיה, ואף סדרות שמשודרות ברשתות האינטרנט, כשכל אחת מהן מציעה פרספקטיבות וסגנונות שונים. המגוון הרחב של פלטפורמות הזמינות היום מאפשר גישה קלה לז'אנר.
הגדרה

אנימציה למבוגרים מוגדרת בדרך כלל כהנפשה המוטה כלפי מבוגרים. זה מתואר גם כמשהו ש"צעירים צריכים להישאר רחוק ממנו" או שיש לו הומור המיועד למבוגרים בלבד והוא מגיע בסגנונות שונים, אבל במיוחד סיטקומים וקומדיות. חלקם הצהירו שהכוונה היא לאנימציות עם "נושאים ומצבים למבוגרים", המשתמשת ב"שפה מפורשת" ועושה בדיחות שמבוגרים, ולעיתים בני נוער, "נוטים יותר להבין" מאחרים. בטלוויזיה, אנימציות כאלה משודרות לעיתים קרובות בערב, אבל הן בדרך כלל אינן כוללות תכנים פורנוגרפים. AdWeek כינה אנימציה למבוגרים "פרויקט מונפש המיועד למבוגרים, לא לילדים". הם גם מתמקדים בנושאים שמבוגרים מטפלים בהם, ויש להם הומור חצוף, ולעיתים גס, "שאין לו גבולות - מקפץ בין מצחיק לפוגעני", תוך שהם מעוררים "איזון של מציאות ופנטזיה". הם עשויים להכיל גם אלימות או נושאים מיניים.
אלביס (סרט, 2022)

| --- | --- |

כרזת הסרט הרשמית
 בימוי:  באז לורמן 
 הופק בידי:  באז לורמן גייל ברמן קתרין מרטין פטריק מקורמיק שווילר ווייס
 תסריט:  באז לורמן קרייג פירס סאם ברומל
 עריכה:  מאט וילה
 שחקנים ראשיים:  אוסטין באטלר טום הנקס
 מוזיקה:  Elliott Wheeler 
 צילום:  מנדי ווקר 
 מדינה:  ארצות הברית, אוסטרליה 
 חברת הפקה:  Bazmark Films
 חברה מפיצה:  האחים וורנר Village Roadshow Films
 שיטת הפצה:  וידאו על פי דרישה 
 הקרנת בכורה:  25 במאי 2022 (פסטיבל הקולנוע בקאן) ישראל 23 ביוני 2022 ארצות הברית 24 ביוני 2022
 משך הקרנה:  159 דקות
 שפת הסרט:  אנגלית
 סוגה:  סרט ביוגרפי סרט מוזיקלי
 elvis.warnerbros.com
 דף הסרט ב־IMDb
 
אלביס (באנגלית: Elvis) הוא סרט דרמה מוזיקלית ביוגרפית משנת 2022, שבוים על ידי באז לורמן, שכתב את התסריט יחד עם סם ברומל, קרייג פירס וג'רמי דונר על פי סיפור מאת לורמן ודונר. בסרט מככב אוסטין באטלר בדמותו של אלביס פרסלי, כשלצדו מככבים טום הנקס, הלן תומסון, ריצ'רד רוקסבורו, אוליביה דה-ג'ונג, לוק ברייסי, נטשה באסט, דייוויד ונהאם, קלווין הריסון ג'וניור, זאווייר סמואל וקודי סמית-מקפי בתפקידי משנה. הסרט מוקדש לזכרו של מייסד חברת לאד, אלן לאד ג'וניור, שמת במרץ 2022.
הסרט הוקרן לראשונה בפסטיבל קאן ב-25 במאי 2022, ועלה לאקרנים בישראל ב-23 ביוני 2022, ובארצות הברית ב-24 ביוני 2022. הסרט קיבל ביקורות מעורבות מהמבקרים, אך ביצועיו של באטלר זכו לשבחים אוניברסליים.
תקציר העלילה

הסרט מתאר את חייו של אלביס פרסלי והמוזיקה שלו כפי שנראים דרך מערכת היחסים המורכבת שלו עם מנהלו המסתורי, קולונל טום פרקר (Parker). הסיפור מתאר את הדינמיקה המורכבת בין פרסלי ופרקר, המתמשכת על פני עשרים שנה, מעלייתו לתהילה של פרסלי ועד שהגיע למעמד חסר-תקדים ככוכב-על, על רקע נוף התרבות המתפתחת ואובדן התמימות באמריקה. כמו כן מתוארת מערכת היחסים של אלביס עם אשתו פרסילה.
צוות הדמויות והשחקנים

אוסטין באטלר – אלביס פרסלי
קיידון ג'יי – אלביס פרסלי, בילדותו.
טום הנקס – קולנול טום פרקר, האמרגן של אלביס.
הלן תומסון – גלדיס פרסלי, אמו של אלביס.
ריצ'רד רוקסבורו – ורנון פרסלי, אביו של אלביס.
אוליביה דה-ג'ונג – פריסילה פרסלי, אשתו של אלביס.
לוק ברייסי – ג'רי שילינג
נטשה באסט – דיקסי לוק
דייוויד ונהאם – האנק סנואו
ג'ושוע פיסק – סוכן
קלווין הריסון ג'וניור – בי. בי. קינג
זאווייר סמואל – סקוטי מור
קודי סמית-מקפי – ג'ימי רודג'רס סנואו
ליאון פורד – טום דיסקין, דוברו של אל"ם טום פרקר.
קייט מולבני – מריון קיסקר
ג'וש מקונוויל – סם פיליפס
יולה קוורטי – סיסטר רוזטה תארפ
אלטון מייסון – ליטל ריצ'רד
גארי קלארק ג'וניור – ארתור קרודופ
כריסטופר זומרס – הוראס לוגן
ניקולס בל – סנאטור ג'ים איסטלנד
אנתוני לפגליה – ברנרד לנסקי
דקר מונטגומרי – סטיב בינדר
כריסטיאן קיסנדו – סמוקי, חבר ילדות של אלביס.
ג'ון מוקריטאיו – ג'ימי, חבר ילדות של אלביס.
מיילס ברטון – בובי, חבר ילדות של אלביס.
גאד באנזה – דוק, חבר ילדות של אלביס.
אדם דאן – ביל בלאק
טרפאי ריצ'מונד – די. ג'יי. פונטנה
פטריק שירר – דיואי פיליפס
ליז בלקט – מיני מיי "דודג'ר" פרסלי, סבתו של אלביס
קל מורגן – מהליה ג'קסון
שונקה דוקורה – וילי מיי "ביג מאמא" ת'ורנטון
הפקה > פיתוח וליהוק

הפיתוח על פרויקט שיגולל את קורות חייו של פרסלי הוכרז לראשונה באפריל 2014, כשהבמאי באז לורמן נכנס למשא ומתן על בימוי הסרט, ודווח על כך שהתסריטאית קלי מרסל תכתוב את התסריט.
עד מרץ 2019, לא נודע מידע נוסף לגבי הליכי הפקת הסרט. במרץ 2019, נודע שטום הנקס לוהק לדמותו של קולונל טום פרקר, שלורמן עתיד לביים את הסרט, ובנוסף גם יחליף את מרסל כתסריטאי יחד עם קרייג פירס וסאם ברומל. ביולי 2019 נודע כי אוסטין באטלר נבחר לגלם את דמותו של אלביס פרסלי. באוקטובר 2019 נבחרה אוליביה דה ג'ונג לגלם את דמותה של פריסילה פרסלי. בפברואר 2020 מגי ג'ילנהול ורופוס סוול לוהקו לדמויותיהם של גלדיס וורנון פרסלי, ויולה לוהקה לדמותה של סיסטר רוזטה תארפ.
הפקה > צילומים

צילומי הסרט החלו ב-28 בינואר 2020 באוסטרליה. ב-12 במרץ 2020 הופסקו הצילומים כשהתגלה כי הנקס ואשתו, ריטה וילסון, נדבקו בקורונה, והתחדשו ב-23 בספטמבר.
הפצה

בתחילה, הסרט התעתד לעלות לאקרנים ב-1 באוקטובר 2021, ולאחר מכן תאריך עלייתו לאקרנים נדחה ל-5 בנובמבר 2021 בעקבות התפרצות מגפת הקורונה. לבסוף הוחלט לדחות את עלייתו לאקרנים ל-3 ביוני 2022, תחת הפצתם של אולפני האחים וורנר. לפי "וראייטי", עף לפני דחייתו לשנת 2022, הסרט לא נכלל בתוכנית ההפצה של אולפני האחים וורנר לבתי הקולנוע ולשירותי HBO Max באופן סימולטני.
הפצה > שיווק

ב-15 בנובמבר 2021, פורסם טיזר-קדימון קצר. ב-17 בפברואר 2022, פורסם טיזר טריילר לסרט.
מוזיקה

שיר הנושא הרשמי של הסרט "Vegas" יצא לאור ב-6 במאי 2022 והוא בוצע על ידי הראפרית והזמרת-יוצרת האמריקאית דוג'ה קאט.
אופרה (דפדפן)

| --- | --- |

 מפתח:  אופרה תוכנה 
 מחזור חיים:  10 באפריל 1995 – הווה (29 שנים) 
 גרסה אחרונה:  114.0.5282.21 (25 בספטמבר 2024) 
 מערכת הפעלה:  Microsoft Windows, iOS, אנדרואיד, לינוקס, macOS, Chrome OS 
 נכתבה בשפות:  C++ 
 קטגוריה:  דפדפן וחבילת אינטרנט
 www.opera.com
 
אופרה (באנגלית: Opera) הוא דפדפן מבית חברת Opera Software שהושק בשנת 1995. קוד המקור אינו פתוח למפתחים שאינם חלק מצוות הפיתוח של החברה.
דפדפן תומך במערכות הפעלה שונות כגון: חלונות, מקינטוש, לינוקס, FreeBSD, סולאריס ועוד.
היסטוריה

גון סטפנסון, ון טצ'נר וגייר יבארסקי מחברת הטלפונים הנורווגית טלנור, פיתחו את הדפדפן ב-1994 לשימוש ברשת מקומית של החברה. בסוף 1995 השניים הקימו את Opera Software, לאחר שטלנור אפשרה להם להמשיך בפיתוח הדפדפן. בתחילה הדפדפן נקרא MultiTorg Opera. הוא היה הדפדפן הראשון בעל סרגל צד ובעל ממשק לשוניות.
החברה התמקדה במהירות הצגת הדפים ושימוש נכון במשאבי המערכת. בנוסף, ניתן דגש על נגישות על מנת שמשתמשים בעלי מוגבלויות עדיין יוכלו לעבוד ברשת.
אופרה 6.0 תמכה ברוב הסטנדרטים של ה-W3C ו-CSS בנוסף, בתוספים של נטסקייפ וכן תקנים אחרים כגון WAP ו-WML עבור מכשירים סלולריים. מצד שני, התמיכה ב-ECMAScript יחד עם HTML DOM, הייתה עדיין חלקית, במיוחד עבור דפים דינמיים.
ב-20 באפריל 2006 אופרה הוציאה את גרסה 8.50 בחינם וללא פרסומות לאחר שנים שבהן הגרסה החינמית הציגה פרסומות בראש הדפדפן.
בשנת 2016 קבוצת משקיעים סיניים רכשה את דפדפן האינטרנט. קונסורציום בראשות Golden Brick Silk Road רכש את גרסאות הסלולר והמחשב שולחני של דפדפן האינטרנט, בתוספת אפליקציות ביצועים ופרטיות, אך לא את יחידות הפרסום, המשחקים והטלוויזיה.
בשנת 2019 החברה שחררה גרסת דפדפן למשחקים, Opera GX, וגרסה ממוקדת הצפנת וארנק בלוקצ'יין שוחררה כגרסת בטא בתחילת שנת 2022.
באפריל 2023 אופרה הכריזה על שיפור גדול של הדפדפן, תחת השם Opera 100 או "Opera One". העדכון כולל הוספת ממשק משתמש חדש ומספר תכונות הקשורות לבינה מלאכותית.
תכונות

להלן מספר תכונות ייחודיות תכונות ייחודיות
תכונות > אופרה מייל

הדפדפן מכיל תוכנת דוא"ל התומכת בחשבונות מסוג POP, SMTP וב-IMAP,  מסוגל להציג חדשות מסוג RSS ו-ATOM ותומבת בפרוטוקול הצ'אט IRC.
תכונות > חיפוש ותרגום

אופרה מאפשרת חיפוש מידע ממקורות שונים, כגון: גוגל, אמזון, ebay ועוד. ניתן גם בנוסף לבצע חיפוש או תרגום של מילה או משפט ישירות מהעמוד על ידי סימון הטקסט ובחירת הפקודה המתאימה בתפריט הלחצן הימני בעכבר.
תכונות > כרטיסיות חיוג מהיר

אופרה בגרסה 9.2 מאפשרת להגדיר מספר אתרים מועדפים בחיוג מהיר. עם פתיחת לשונית חדשה ניתן לבחור אחד מהאתרים שהוגדרו בחיוג מהיר במקום להקליד את כתובתו.
תכונות > קובצי סגנון מקומיים

משתמשים יכולים ליצור קובצי סגנון (CSS) פרטיים ולהשתמש בהם לשינוי תצוגת כל אתר. ניתן גם לשנות בצורה זו את תצוגת ברירת המחדל של אופרה לאתרים, לתוכנת הדוא"ל שלה ועוד. מספר קבצים כאלו מצורפים עם אופרה 7, ביניהם אחד שמדמה מראה של אתר  המוצג על מחשב מסוג בקומודור 64.
תכונות > תצוגה למסך קטן

אופרה יכולה לפרוס כל אתר במסך קטן, למשל במקרה של מחשבי כף יד .
תכונות > סרגלי צד

אתרי באינטרנט יכולים להופיע בתור סרגל צד. האתר יכול להיות מוקטן לגודל הסרגל בעזרת SSR. ניהול הדוא"ל, הפתקים ועוד מתבצע לרוב על ידי סרגלי צד.
תכונות > תרגום באמצעות קובצי שפה

תמיכה בשפות שונות במתבצע בעזרת קובץ תרגום לשפת היעד. ניתן לתרגם גרסה לשפה אחרת על ידי הוספת קובץ תרגום.
תכונות > ביטורנט

החל מגרסה 9 באופרה קיימת גם תמיכה בהורדה ישירה בביטורנט ללא צורך בתוכנות חיצוניות.
תמיכה

מאז גרסה 3.5, הייתה לאופרה תמיכה בטכנולוגיית הרשת CSS (אחד ממפתחי הטכנולוגיה הוא עובד בחברת אופרה[דרוש מקור]). עד גרסה 6.0 אופרה תמכה ב-Netscape API לתוספים ותמיכה ב-WAP ו-WML עבור מכשירים אלחוטיים, אך, תמיכתה ב-ECMAScript (אשר ידוע יותר בשם JavaScript) וב-DOM הייתה בסיסית.
בינואר 2003, יצאה גרסה 7.0 של אופרה. אופרה 7 הציגה מנוע פריסת תצוגה חדש -Presto, אשר אופיין בשיפור בכל הנוגע לתמיכה ב-CSS, שפות סקריפט ו-DOM, ממשק גרפי חדש וכן ב- M2. במאי 2004, גרסה 7.5 יצאה ובה נוספו קורא RSS ולקוח IRC.
באפריל 2005, יצאה גרסה 8.0 של אופרה. באופרה 8 נוספה תמיכה ב-SVG Tiny 1.1.
אופרה הייתה הראשונה אשר הוסיפה תמיכה ב-SVG לדפדפן[דרוש מקור].
נתח השוק של אופרה

על אף פי שהתוכנה תומכת בפלטפורמות רבות נתח השוק שלה אינו גדול, ומצוי בעיקר בתחום מחשבי כף יד והטלפונים הניידים. נכון למאי 2022, נתח השוק של הדפדפן הוא 2.1%.
תכונות ייחודיות של אופרה

CSS מקומי: משתמשים יכולים ליצור קובצי CSS משלהם, ולהשתמש בהם לשינוי תצוגת כל אתר, במקום או בנוסף ל-CSS של האתר עצמו. ניתן גם לשנות בצורה זו את תצוגת ברירת המחדל של אופרה לאתרים, ללקוח הדוא"ל שלה ועוד. מספר קבצים כאלו מצורפים עם אופרה 7, כולל קובץ אחד שידמה מראה של אתר כאילו הוצג בקומודור 64.
SSR (תצוגה למסך קטן): אופרה יכולה לפרוס כל אתר ברשת, לשם תצוגה על מסכים קטנים, למשל טלפונים חכמים או מחשבי כף יד שימוש אחר של SSR הוא לסרגלי צד.
סרגלי צד: כל אתר באינטרנט יכול להופיע בתור סרגל צד. האתר יכול להיות מוקטן לגודל הסרגל בעזרת SSR. ניהול הדוא"ל, הפתקים ועוד מתבצע לרוב על ידי סרגלי צד.
הגירסות לשפות השונות הן בקובץ המכיל תרגום לשפת היעד. ניתן להמיר גרסה לשפה אחרת על ידי הוספת קובץ התרגום.